
Introducti  o. 


'LVJ-orbi  cuiusque  et  interni  et  externi  curatio  apta 
et  conveniens  in  vera  morbi  diagnosi,  haec  in 
accurata  nititur  symptomatum  omnium  et  aegri- 
tudinis  totius  indagatione  et  cognitione.  Quam 
ut  rite  nanciscamur  danda  opera  est,  ut  non  so- 
lum  statum  praesentem  eiusque  symptomata  gna- 
viter  eruamus,  sed  etiam  de  rebus  antecedentibus, 
de  dispositione,  de  seminio  et  causis  certiores  fieri 
studeamus.  Dispescere  itaque  liceat  hanc  morbi 
indagationem  in  semioticam  et  aetiologicam : se- 

miotica  duo  amplectitur  symptomatum  genera, 
eorum  dico , quae  a medico  sensibus  percipiuntur 
(symptomata  obiectiva)  et  eorum,  quae  ab  aegroto 
referuntur  (symptomata  subiectiva).  At  quam 
multa  medicum  vel  studiosissime  perscrutantem 
et  ingeniosissimum  fugiant,  quam  saepe  aegroti 

aese  ipsi  decipientes  falsa  referant,  multa  simulent 
aliaque  dissimulent,  quam  manca  saepe,  incongrua 
et  fere  nulla  sit  vitae  anteactae  causarumque  hi- 
storia — medicorum  nemo  nescit.  Quam  dia- 
gnoseos  dilTicultatem,  licet  in  plerisque  morbis  ob- 
tineat, longe  saepissime  tamen  offendimus  in  ocu- 
lorum morbis,  quippe  qui  organa  sint  perquam 
subtilia  et  decipiendo  apta,  Quamobrem  in  ocu- 
lorum nosologia  potissimum  symptomata,  quae 
sensibus  percipi  possunt,  ideoquo  certiora  sunt, 
permagni  aestimanda,  et  si  unquam  fieri  potest 
ante  omnia  medico  sunt  observanda  et  perponde- 
randa.  Cui  rei  diligentissime  animum  attendere 
docuerunt  Viri  Honoratissimi,  Spectatissimi  Graefe 
et  Rust,  qui  mihi  praeceptores  benevoli  atque 
studiorum  duces  praeclari  exstiterunt,  quibusque 
ob  benevolentiam  eximiam  et  beneficia  quam 
plurima  in  me  collacata,  gratam  semper  servabo 


\ 


mentem. 


§•  »• 


Ad  oculornm  morborum  symptomata,  quorum 
farrago  medicum  aut  facillime  fallit,  aut  quorum 
nonnulla  nimis  latentia  saepius  eum  fugiunt,  om- 
nia atque  singula  rite  percipienda,  duo  praecipue 

necessaria  sunt,  primum  ut  medicus  explorator 

: * ■ 

quaedam  explorationis  auxilia  sibi  comparet,  deinde 
vero  ut  in  ipsa  perscrutatione  oculi  aegroti  ordinem 
certum  sequatur. 

§•  2. 

Quod,  ad  medicum  pertinet,  oculorum  mor- 
bos curaturum,  iis  sensuum  auxiliis,  quibus  de- 
stitutus medicus  omnino  esse  nequit,  inprimis  vero 
acie  oculorum  acri  claraque,’  et  digitis  exactissime 
distinguentibus  instructus  esse  debet*  Oculis  non 
optime  quidem  discernentibus  arte  varia  in  auxi- 
lium data  sunt,  uti  vitra  ocularia  et  specula,  quae 
lucem  reflectunt  in  oculum,  eoque  quae  magis 
abscondita  sunt  clariora  reddunt. 


/ 

S-  3- 

Quo  accuratior  oculorum  indagatio  instituatur, 
palpebrae  oculum  praecludentes  removeri  debent, 
quod  optime  fit,  si  aegrotus  oculum  sponte  aperit. 
Ubi  vero  palpebrae  ab  aegroto  aperiri  nequeunt, 
quod  aut  tument,  aut  levator  palpebrae  superioris 
resolutus  est,  aut  photophobia  summa  vetat,  me- 
dicus digitis  eas  caute,  circumspecte,  neque  sae- 
pius distrahat  quam  summa  necessitas  postulat, 
atque  omnia  quae  videnda  sunt,  primo  statim  ad- 
6pectu  videat*  Nam  repetita  et  inipetuose  peracta 
palpebrarum  distractio  oculis  inflammatis  et  irri- 
tatis inprimis  infesta  est,  eo  potissimum,  quod 
praeter  mechanicam  laesionem  dynamica  lucis  in 
oculum  actio  supervenit*  Distractio  palpebrarum 
a medico  vero  perpetretur  ita,  ut  palpebra  supe- 
rior indice  et  medio  diaito  alterius  manus  attol- 

G 

latur  et  paululum  ad  marginem  orbitae  superiorem 
adagatur,  palpebra  inferior  vero  iisdem  digitis  al- 
terius manus  ad  genam  deducatur.  Infantes,  no- 
varum rerum  cupidi,  nonnunquam  colorum  splen- 
dore aliisque  nitidis  et  variegatis  rebus  alliciuntur, 
ut  palpebras  non  solum  diducant,  sed  oculos  quo- 
que huc  illueve  sponte  vertant.  Quod  ubi  haud 
accidit,  tamen  palpebrarum  distrahendarum  ne- 
cessitas urget,  infans  supinus  capite,  brachiis,  pe- 
dibusque fixis  iaceat,  atque  tum  demum  rima 

palpebrarum  lente  aperiatur,  ut  bulbus  pateat*  Si 
tunc  etiam  ob  rimam  angustiorem  bulbus  totus 
conspici  nequit,  tamen,  infante  oculum  huc  illucve 
volvente  et  occultare  tentante,  singulas  oculi  partes 
seorsim  intueri  licebit*  — Nonnunquam  certe  ne 
hanc  quidem  distractionem  tentare  licet,  tibi  pal- 
pebrae aut  oedemate  erysipelatode  graviter  tument, 
aut  spasmo  vehementiori  contrahuntur;  timendum 
enim  est,  ne  aperiendi  periculo  frustra  tentato, 
ectropium  haud  facile  reponendum  enascatur.  In 
eiusmodi  oculorum  et  partium  vicinarum  affec- 
tibus praestat,  taiem  perscrutationem  ad  aptius  et 
accomodatius  tempus  differre. 

§•  4- 

Prae  ceteris  operas  pretium  est,  bulbum  ae- 
grotum palpebris  tectum  digitorum  apice  palpare, 
ut  bulbi  mollitiem,  duritiem,  elasticitatem  et  for- 
mam cognoscamus,  quae  tactu  aliquantulum  culto 
facile  diiudicari  possunt,  et  permultum  saepe  fa- 
ciunt ad  accuratam  diagnosin.  Tangimus  vero 
apicem  digiti  indicis  et  medii  palpebrae  supe- 
riori demissae  leniter  imponendo,  atque  bulbum 
oculi  caute  premendo.  luvat  interdum  et  opus 
est,  oculum  sanum  altera  manu  eodem  tempore 
simili  modo  pertractare*  — Perscrutantis  digiti 
sint  ab  omni  immunditie  puri,  neque  ulla  ma- 
terie contagiosa,  tabaco,  aliisque  sordibus  inquinati. 

5.  5- 

Ad  interiores  oculi  partes  bene  perlustrandas 
praecipue  pupillae  dilatatio  requiritur,  quae  eo  ef- 
ficitur, ut  oculum  adumbremus  alterum  panno 
obvelantes*  Quod  vero  ubi  non  sufficit,  guttulae 
aliquot  infusi  aut  solutionis  extracti  herbae  hyos- 
cyami aut  belladonne  in  oculum  instillentur. 
(Rep.  Extr:  hyoscyami  scrp:  unum  s*  Extr:  herbae 
belladonnae  scrp*  semis,  solve  in  Aquae  destillatae : 
Unc:  una.).  Quo  facto  hora  aut  bihorio  praeter- 
lapso, prout  aegrotus  vel  maiore  vel  minore  sen- 
sibilitate  gaudet,  pupilla  affatim  dilatatur,  atque 
licet  plures  lucis  radii  intrent,  tamen  per  aliquot 
horas  distenta  permanet.  Inprimis  hocce  artifi- 
cium usui  est,  ubi  iridem  cum  lentis  capsula 
concretam  suspicamur. 

5-  6- 

In  omni  vero  oculi  aegroti  perlustratione  lu- 
cis ratio  habenda  est,  neque  tamen  quaevis  lucis 
copia  atque  modus  variis  oculorum  morbis  ac- 
commodatus est.  In  genere  quidem  solis  lux 
simplici  modo,  neque  reflexa  neque  vitris  concen- 
trata,  adhibita  omnibus  auxiliis  artificiosis  antepo- 
nenda est*  Ne  tamen  clarior  sit  atque  oculos 
perstringens,  sed  qualis  per  diem  parum  serenum 
esse  solet*  Intueri  igitur  oculum  praestat  in  con- 
clave bene  sed  modice  collustrato,  ita  quidem, 

ut  lux  ab  uno  tantum  latere  in  conclave  immit- 
tatur, quo  neglecto,  lucis  radii  in  oculo  frangun- 
tur, et  griseam  aut  albidam  obscurationem,  cata- 
ractae similem,  mentiuntur.  Simili  modo  iuvat 
solis  positum  observare,  qui,  ubi  clara  luce  splen- 
det,  aegroti  latus  aut  dorsum  luce  feriatur  opor- 
tet. — 

Medicus  vero  semper  ita  collocatus  esse  de- 
bet, ut  nusquam  aegroti  oculum  obumbret,  quo 
luce  necessaria  privatur,  atque  omnes  oculi  partes 
rite  perspicere  nequit.  Ad  aegroti  latus  stare  ideo 
praestat.  Candelarum  lucem  et  per  vitra  concen- 
tratam  aut  reflexam  aegrotantes  oculi  raro  patiun- 
tur, tamen  auxilia  illa  in  usum  vocari  possunt, 
ubi  alia  lucis  genera  haud  sufficiunt,  ut  diagnosis 

t 

clarior  inde  evadat.  Oculi  inflammati  modicam 
lucem  tantummodo  ferunt,  imo  etiam  interdum 
ne  crepusculum  quidem  patiuntur,  e.  g,  in  non- 
nullis ophthalmiis  scrofulosis,  in  iridis  et  chorio- 
ideae inflammationibus;  tunc  mitigetur  lux  eo  usque, 
donec  infesta  non  sit.  Sunt  vero  etiam  oculorum 
morbi,  qui  nonnisi  clarissima  luce  cognoscuntur, 
quam  etiam  minime  abhorrent,  sic  plerumque 
cataractae  species,  amaurosis  et  glaucoma. 

$♦  7* 

Ut  videndi  facultatem  nobis  innotescat,  pari 
modo  iuvat  lucem  paullatim  adaugere,  quo  faci- 
lius retinae  incitabilitatem  metiamur,  quod  facil- 

lime  perficimus  alterum  oculum  occludendo  aut  pan- 
no obvelando,  manum  subinde  ob  oculum  ponendo 
atque  detrahendo,  ab  aegroto  interea  quaerentes,  an 
obscurum  quid  sibi  appareat,  necne.  Eodem  modo 
perquirimus,  an  iris  moveatur  an  immobilis  per- 
maneat, altero  enim  oculo  clauso  dilatatur,  paulo 
post  aperto  contrahitur. 

§•  8- 

Pertractatis  igitur , quae  a medico  inquirente 
ad  oculum  perscrutandum  in  auxilium  vocanda 
sunt,  restat,  in  sequentibus  paragraphis  ordinem 
indicare,  secundum  quem  oculi  aberrationes  per- 
cipiantur, easque  praecipue  enumerare,  quae  pri- 
mum locum  tenent,  ne  ullum  alicuius  momenti 
symptoma  omittatur*  — Naturae  maxime  conve- 
nientem ordinem  anatomia  oculi  ipsa  exhibet, 
quae  ab  externis  ad  interna,  ab  anterioribus  ad 
posteriora  pergere  docet*  — 

Ad  oculum  pertinent: 

a.  partes  bulbum  cingentes  et  tegentes. 

b.  bulbus  ipse, 

§♦  9- 

Permagni  sane  momenti  est,  accurate  ea  om- 
nia enumerare,  quae  a medico  oculum  totum  ex- 
ternum intuente  percipi  possunt*  Referenda  huc 
sunt:  magnitudo,  situs,  positus,  forma,  mobilita» 
bulbi  vel  defectus,  alacritas  obtutus,  quae  omnia 

multimodo  variare  solent.  Videndum  enim  erit, 
utrum  oculorum  numerus  iustus  adsit,  an  alter- 
uter eorum  deficiat;  bulbus  magnus  aut  parvus; 
utrum  alter  altero  maior,  (ut  in  hydrophthalmo, 

•V.  _ 

staphylomate)  an  minor  et  tabefactus  sit;  num 
bulbus  oculi  in  orbitam  alte  remotus  sit,  an  pro- 
trusus et  prolapsus  sit;  utrum  oculi  multum  di- 
stent aut  convergant;  palpebrarum  rima  horizon- 
talis sit,  an  ad  angulum  alterutrum  demittatur, 
utmm  utrinsque  oculi  axis  eadem  sit;  utrum 
bulbus  oculi  fixus  in  eodem  semper  situ  persis- 
tat, aut  perpetuo  circumvolvatur*  Praeterea  in- 
quirendum est,  utrum  oculi  nubili  et  madidi,  se- 
reni et  splendentes,  quieti  aut  inquieti,  placidi 
aut  torvi  sint  et  s.  p* 

§•  10* 

Ad  partes  bulbum  circumdantes  numerantur: 
regio  supraciliaris , supercilia  et  jj  palpebrae  cum 
musculis.  Quod  attinet  ad  supercilia,  adverten- 
dum est  quantum  distent  ab  invicem  et  ab  oculo, 
titrum  eorum  arcus  multum  an  parum  incurven- 
tur, utrum  lati  an  angusti  sint,  qualis  pilorum 
habitus  sit  quoad  colorem , copiam,  longitudinem, 
rigiditatem  aut  mollitiem  etc.  Ubi  deficiunt  su- 
percilia investigandum  est,  num  cicatrices  appa- 
reant ex  ambustione  aut  exanthematibus  syphi- 
liticis aut  ulceribus  quibuslibet,  aliisve  ex  causis 


ortae;  quamvis  defectus  aut  raritas  superciliorum 
etiam  congenitus  occurrat, 

§•  ii. 

Palpebrarum  rima  vel  lata,  vel  ovalis  vel  an- 
gusta observatur.  Haecce  palpebrarum  rima  vel 
natura  angustior  est,  vel  morbis  coarctatur,  imo 
plane  clauditur,  quod  anchyloblepharo , constric- 
tione musculi  orbicularis,  photophobia  graviori, 
spasmo  et  levatoris  palpebrae  superioris  resolu- 
tione accidit,  — Palpebrarum  habitus  externus 
varius  examinandus  est  quoad  formam,  colorem 
et  structuram.  Videndum  est,  utrum  palpebrae 
laeves  aut  rugosae,  tenues  aut  crassae,  tumidae, 
oedematosae,  rubicundae  et  inflammatae,  lividae, 
cinereae,  flavescentes;  utrum  sugillationes  plus 
minus  circumscriptae,  cicatrices,  vulnera,  excres- 
centiae  aut  defectus  detegi  possint.  Porro  viden- 
dum est,  utrum  palpebrae  sufficienter  moveri  et 
attolli  possint  an  contra. 

Quod  ubi  fit,  causa  palpebrae  superioris  ni- 
mis demissae  latere  potest  in  photophobia,  para- 
lysi levatoris  palpebrae,  in  animi  affectu  tristi  etc. 
Palpebrae  e contrario  persaepe  nimis  attolluntur 
in  amaurosi  torpida,  ubi  aegrotus  quam  maximam 
lucis  copiam  percipere  studet.  Consuetudo  aut 
morbus  saepe  efficiunt  palpebrarum  nictitatio- 
nem  aut  motum  convulsivum  et  tremulum. 


Deinde  indagari  debet,  qualis  sit  musculi  levatoris 
ad  orbicularem  ratio;  utrum  palpebra  facili  nego- 
tio attolli  aut  detrahi  possit,  an  omnino  non; 
utrum  causa  motus  impediti  forsan  haereat  in 
concretione  palpebrarum  et  bulbi.  Quamobrem 
etiam  inprimis  ratio  habenda  est  angulorum  oculi, 
qui  eodem  modo  ac  palpebrae  ipsae  inflamma- 
tione et  secretione  perversa  mutati  esse  possunt, 
ita  ut  muco  aut  membranulis  spuriis  congluti- 
nentur, aut  humore  acri  erodantur  et  praeter  na- 
turam, solutis  commissuris,  seiungantur.  Prae 
ceteris  negligenda  non  est  regio  angulo  interno 
proxima  et  inferior,  ubi  reperiuntur  saepe  cicatri- 
ces, striae  et  rugae  colore  coeruleo  cinereo  aut 
luridobruneo  tinctae,  quae  in  arcum  supra  utram- 
que palpebram  decurrentem  exeunt,  aut  in  sin- 
gulis hominibus  sacculum  dependentem  consti- 
tuunt. Prope  angulum  internum  denique  loca 
inflammata,  aut  humore  lacrimali  erosa  aut  tu- 
mida, aut  nimium  sensilia  deprehenduntur*  Mar- 
gines palpebrarum  multa,  quae  notatu  dignis  ima 
sunt,  exhibent;  aut  arcte  adiacent  bulbo,  quod 
fieri  solet  in  spasmo  musculi  orbicularis,  aut  ali- 
quantulum recedunt  a bulbo.  Margines  ipsi  esse 
possunt  laeves,  aequales  et  naturae  convenientes, 
aut  rubicundi,  tumentes,  luridi,  aut  materia  ca- 
seosa  et  spumosa  obducti,  aut  inaequales,  incisi, 
rugosi  et  ulcusculis  carunculisque  distincti,  aut 


inter  se  filis,  globulis  mucosis  et  crustis  coaliti. 

In  marginibus  praeterea  consideranda  veniunt 

cilia,  quae  aut  copiosa  aut  parca  aut  plane  nulla 
sunt,  aut  iusto  longiora,  aut  secunda  serie  (Disti 
cliiasis)  stipata,  aut  perverse  collocata,  ita  ut  bul- 
bum versus  spectent*  (Trichiasis) 

12* 

Sequitur  contemplatio  organorum  lacrimalium} 
glandulae  scilicet  lacrimalis  cum  ductibus  excre- 
toriis, lacus,  carunculae,  punctorum  et  canalium 
lacrimalium,  sacci  lacrimalis  et  canalium  nasa- 
lium* Trimo  respiciatur  regio  glandulae  lacrima- 
lis, utrum  sit  tumefacta  (simulque  bulbus  e loco 
suo  motus)  rubicunda  et  dolores  movens,  utrum 
die  noctuque,  aut  per  intervalla  tantum  humorem 
lacrimalem  nimium  fundat;  utrum  in  palpebra 
superiore  ulcera  et  canales  fistulosi  appareant} 
utrum  oculus  sufficienter  aut  lacrimis  nimis  irri- 
getur, quod  e lacrimarum  copia,  aut  sub  palpe- 
bris clausis  stagnante,  aut  super  genas  profluente 
intelligitur ; utrum  lacrimae  simul  acrem  atque 
corrosivam  indolem  induerint,  quam  docent  par- 
tes ab  illis  irroratae,  genae  quidem  epidermide 
nudae  et  erosae*  — 

Caruncula  lacarimalis  integra  aut  laesa  aut 
ambitu'  imminuta  aut  colore  mutata,  aut  pilis 
obsita  esse  potest.  Latent  nonnunquam  corpora 
aliena  in  caruncula  ipsa  aut  in  subiacente  plica 

seminulari.  Tum  animum  advertamus  neces6e  est 
ad  puncta  lacrimalia  et  qui  ea  circumdant  limbos, 
ut  cognoscamus,  sintne  integra  et  quoad  magnitu- 
dinem, situm  et  contractilitatem  rite  comparata, 
an  aliquo  modo  pessumdata,  pateantne,  an  muco 
aut  tumore  inflammatorio  aut  membranula  aut 
cicatrice  obturentur  aut  relaxentur  aut  dehiscant» 
De  canalium  lacrimalium  statu  externo  plerumque 
docemur  per  antecedentem  anguli  interni  explo- 
rationem, tamen  haec  non  sufficit  ad  cognoscen- 
dam eorum  conditionem  internam,  obturationem 
puto,  relaxationem  et  structuram,  quem  in  finem 
adhibendum  est  Aneli  specillum.  Ubi  puncta  la- 
crimalia omnino  non  agunt  et  contrahuntur,  de 
eorum  (et  canalium)  atonia  haud  ampliu9  dubitan- 
dum est,  quod  experimur  ita:  aquae  tinctae  ali- 
quot guttae,  aegroto  resupino  iacente,  in  angu- 
lum internum  instillantur,  quo  facto,  aqua  non 
per  genas  defluens  paule  po3t  e lacu  lacrimali  dis- 
parebit, si  puncta  lacrimalia  bene  vigent. 

Ratione  sacci  lacrimalis  omnium  primum  ex- 
plorare debemus,  annon  prope  canalem  nasalem 
tuberculum  promineat  colore  a reliqua  cute  non 
discrepans,  fabaeforme,  doloris  expers,  facile 
reprimendum,  quo  presso  lympha  albida  per  ca- 
nales lacrimales  effluit;  an  hic  tumor  alieni  colo- 
ris, dolens  et  tactui  durus  sit,  neque  per  canales 
lacrimales  quidquam  exprimi  queat»  — 


B 

Symptoma  laborantia  sacci  lacrimalia  prima- 
rium habendum  eet,  quod  lacrimae  ex  eo  non 
rite  provehuntur*.  Cuiu9  rei  causa9  et  impedi- 
menta eruimus  specillo  flexili,  qnod  ab  initio 
transversim  ad  parietem  adversum  usque,  deinde 
deorsum  in  canalem  nasalem  inter  digitos  rotando 
caute  demittimus*. 

Respectu  secretionis  aberrationum  bene  dis- 
tinguenda est  epiphora  habitualis  (cui  ansam  prae- 
bet vitium  organorum  lacrimas  secernentium)  a 
stillicidio  lacrimarum  (quod  ortum  ducit  ex  im- 
peditis lacrimarum  aut  resorbtione  aut  propulsu 
•per  organa  lacrimas  provehentia)  — Neque  omit- 
tendum est,  nasum  lateris  affecti  examinari,  utrum 
humidus  sit  nec  ne* 

5*  15* 

Bulbum  oculi  intuentes  permulta  accurate  in- 
vestigare debemus,  inprimis  coniunctivam,  corneam, 
scleroticam , cameram  anteriorem,  iridem,  came- 
ram posteriorem  et  fundum  oculi.  — Cum  antea 
iam  sermo  fuerit  de  modo  explorandae  palpebra- 
rum faciei  internae,  hic  reliquum  est  exponere, 
quae  et  quem  ad  ordinem  in  ea  inprimis  respi- 
cienda sint*  Primum  videamus  oportet;  utrum 
color  eius  secundum  aut  praeter  naturam  rubi- 
cundus sit  (qua  in  re  ceteri  corporis  color  compa- 
randus est,  quippe  cui  plus  minus  tincto  coniuiiR- 

tivae  quoque  color  respondet)  utrum  superficies 
laevis  et  aequalisj,  an  languinosa,  farinosa,  sabu- 
losa, pulposa  aut  papillis  minutissimis  obsita  sit; 
utrum  tumoribus  absconditis  protrusa  aut  tume- 
facta sit;  quomodo  se  habeat  eius  secretio;  utrura 
secretum  sit  copiosum  an  parcum , limpidum  et 
fluidum,  an  turbidum,  crassum,  mucosum  et  fi- 
brosum, mite  an  acre;  utrum  corpora  aliena  ei 
inhaereant,  Iquae  locum  habere  solent  in  lacu  la- 
crimali et  saepe  etiam  in  ea  coniunctivae  plica, 
quae  coniunctivam  bulbi  inter  et  palpebrarum 
conspicitur* 

In  coniunctivam  bulbi  itidem  inquirendum  est 

accuratissime  de  eius  colore,  splendore,  vasorum 

/ 

decursu,  de  eius  cuin  bulbo  connexu,  asperitate, 
intumescentia  et  de  corporibus  alienis  in  ea  ob- 
viis. Color  coniunctivae  optime  pernoscendus,  quo 
obtegit  scleroticam , varius  deprehenditur,  modo 
normam  [sequens,  modo  subflavus,  aut  rubicundus. 
Rubedo  etiam  multos  gradus  inodosque  amplec- 
titur* 

Splendor  aut  imminutus  aut  valde  auctus, 
vitreus  aut  aquosus  est.  Quoad  vasa  in  coniunc- 
tiva  decurrentia  studiosissime  percontari  debemus, 
quomodo  se  habeant,  utrum  singula  maiora  sint, 
an  plura  reticulatiin  aut  in  fasciculos  confluant, 
et  ita  rubedinem  efficiant,  ubique  aequaliter  dif- 
fusam aut  interstitiis  distinctam,  aut  a sanguine 

extra  vasa  forsan  efFnso  proficiscentem*  Coniunc- 
tivae  vasa  ab  illis  scleroticae  distingui  possunt 
eo,  quod  illa  magis  in  superficie  posita  et  ampliora 
et  longiora  sunt,  et,  coniunctiva  huc  illuc  diduc- 
ta, locum  mutant.  Interdum  coniunctivae  color 
primo  adspectu  perquam  naturalis  plus  minus  cito 
abit  in  rubicundam,  sicubi  bulbus  et  palpebrae 
per  aliquot  tempus  immobiles  patent*  — Conne- 
xus bulbum  inter  et  coniunctivam  duobus  in  lo- 
cis potissimum  est  considerandus,  quo  nempe 
cornea  scleroticae  affinis  est,  et  quo  coniunctiva 
palpebrarum  propagatur  ad  scleroticam*  Coniunc- 
tiva etenim  interdum  ita  secedit  a sclerotica 
(prope  corneam  inprimis),  ut  cornea  in  fovea 'quasi 
delitescat  aut  plane  abscondatur  vallo  et  sacculis 
a sclerotica  dependentibus.  Quod  idem  evenit  in 
altero  loco,  ubi  coniunctiva  nonnunquam  sub  ap- 
pendicis specie,  vesiculabitur.  Occurrunt  etiam 
singuli  sacci  pyramidales , quorum  apices  in  cor- 
nea ipsa  aut  eius  margine  inhaerent.  Coniunctiva 
porro  praedita  esse  potest  eminentiis  et  impressio- 
nibus: eminentiae  ut  plurimum  pinguecularum 

naturam  habent,  quae  fere  nunquam  iunioribus 
competunt,  neque  marginem  corneae  transgrediun- 
tur* Impressiones  in  corneae  superficie  post  ul- 
cera maxime  deprehenduntur,  quas  a latere  in- 
spici oportet* 

In  cornea  rationem  habeamus  oportet  promi- 
nentiae et  curvaturae,  pelluciditatis,  splendoris  et 
laevitatis*  Videntium  itaque  a latere  aut  deorsum, 
num  praeter  modum  plana  aut  convexa,  in  for- 
mam conicam  aut  sphaericam  protrusa;  num  uti- 
que pellucida , an  quibusdam  in  locis  opaca  aut 
tota  eius  superficies  nubosa  sit;  num  hae  obscu- 
rationes in  superficie  an  in  corneae  ipsius  texturae 
i.  e.  inter  eius  laminas,  locum  habeant,  num  cor- 
nea arcu  senili  circumdetur;  num  splendens  an 
pulvere  quasi  adspersa;  num  in  margine  vasia 
cincta  sit;  num  vascula  corneam  transcurrant,  quae 
in  ulcuscula  abeunt;  num  recessus  et  canales  fis- 
tulosi aut  prominentiae  deprehendi  possint,  quae 
aut  a prolapsa  iride  aut  abscessu  corneae  exsiccato 
aut  ruptura  corneae  proficiscuntur, 

15* 

In  sclerotica  examinanda  advertendum  est,  an 
sit  albedine  pura,  an  livens;  utrum  modo  parti- 
culae eius  lividae  appareant,  a subterpositis  vari- 
cibus, an  tota  sclerotica  liveat,  aut  denique  livi- 
dum cingulum  corneam  ambiat,  deinde  an  ex 
albo  squalida  sit  aut  splendeat  aut  cicatrices  lacu- 
nasque exhibeat. 

Cornea  et  sclerotica  bene  perlustratis,  camera 
oculi  antertor  perquirenti  occurrit.  Quae  [ut  rite 
perscrutetur  opus  est,  eam  non  solum  ex  adverso 
eed  quoque  a superiore  et  inferiore  et  ab  utroque 
latere  perlustrare.  Ubi  cornea  parum  aut  quoad 
exiguam  partem  pellucida  deprehenditur,  viden- 
dum est,  utrum  camera  anterior  adsit,  an  omnino 
desit,  au  denique  pars  eius  superstes  cernatur; 
utrum  liris  coalita  cum  posteriore  corneae  super- 
ficie sit,  quod  post  ceratocelem  nonnunquam  fieri 
solet,  an  tantummodo  illi  adiaceat,  Deinde  utrum 
camera  anterior  sit  profundior  nec  ne;  num  pel- 
lucidus limpidusque  liumor  aqueus  sit,  an  contra- 
rium incidat,  et,  quodsi  humor  aqueus  turbidus 
et  impellucidus  est,  utrum  per  totam  cameram 
anteriorem  aequabiliter  et  quonam  colore  tinctus 
sit,  Ubi  camerae  pars  tantummodo  humore  illo 
non  pellucido  impletur,  observandum  utique  est, 
utrum,  oculo  quolibetcunque  modo  voluto,  liquor 
ille  semper  fundum  camerae  petens  superficiem 
exhibeat  planam  horizontalem,  an  locum  non  mu- 
tet simul  cum  oculi  situ  mutato.  In  camera  an- 
teriori nonnunquam  sanguis,  pus,  lympha,  mucus, 
cataractae  particulae,  tota  cataracta  et  ipsa  non 
obscurata  lens,  instrumentorum  mucrones  etc.  in- 
veniuntur. — Cauti  tamen  simus , ne  cornea  haud 

diaphana,  albida,  (sicuti  nonnunquam  in  inflam- 
mationibus praesertim  metastaticis  observatur)  aut 
quoad  fabricam  mutata  et  tumida  decipi  patiamur, 
quod  quidem  non  facile  fieri  poterit,  dummodo 
memores  simus,  omnes  oculi  humores  graviores 
generalem  gravitationis  legem  sequi,  atque  imum 
locum  petere,  quocunque  caput  volvatur.  Evenire 
quidem  potest,  ut,  quod  camera  anteriori  contine- 
tur parum  aut  omnino  non  moveatur , vel  prop- 
ter eius  tenacitatem  vel  copiam  nimis  exiguam 
vel  propter  conglutinationem.  Tamen  nos  non 
fugiet,  quomodo  res  sese  habeat,  si  aegrotum  per 
aliquot  horas  uni  tantum  lateri  incumbere  cura- 
mus, quo,  quod  spissius  atque  gravius  est,  in 
imum  locum  subsedebit*  Praeterea  admonendum  est, 
iridis  colorem  nonnunquam  efficere,  ut  humorem 
aqueum  colore  quodam  tinctum  credamus  v.  g* 
ruber  nonnunquam  esse  videtur,  ubi  ab  iride  ru- 
bra cornea  rubicundum  liuncce  colorem  mutuo 
suscepit* 


G-  i7- 

Iris  multifarie  et  accuratissime  perquirenda, 
venit.  Observetur  utrum  sit  plus  minus  tincta,  an 
colore  aequabiliter  diffuso,  aut  maculis  annulisve 
variegata  sit*  Iam  vero  recordemur  iridis  colorem 
natura  multimodo  secundum  pigmentum  uveae  et 
tapetum  chorioideae  subiectum  variare,  atque  in 

senibus  lucidiorem  fieri.  Inprimis  vero  iris  inflam- 
mationibus ita  permutatur,  ut  albidum  aut  griseum 
colorem  induat;  coerulea  iris,  ubi  inflammatur, 
grisea  aut  viridis,  nigra  fusca  aut  rubicunda  eva- 
dit, quorum  colorum  mutatio  primo  in  interiore 
annulo  observatur;  praeterea  vero  nonnunquam 
variegata  iris  connata  reperitur,  atque  homines 
haud  pauci  exstiterunt,  quorum  iris  altera  ab  altera 
colore  multum  discrepat;  omnino  annulus  internus 
rarissime  eiusdem  coloris  est  quam  reliqua  iridis 
superficies;  denique  iridis  color  varius  et  mutabi- 
lis nonnunquam  pendet  a rebus  externis,  singu- 
lari colore  praeditis  et  a medio,  per  quod  lucis 
radii  ad  eam  perveniunt,  e.  g»  humore  aqueo  aut 
turbido  aut  colore  quodam  tincto  iridis  color  alie- 
natur. Atque  haec  quidem  omnia  de  iridis  colore 
in  promptu  sint*  — Quod  ad  iridis  positum  atque 
expansionem  pertinent,  videamus,  utrum  sit  per- 
pendicularis et  plana  superficie  anteriore,  aut  con- 
vexa, aut  denique  concava  et  ad  cameram  poste- 
riorem recurva,  quum  inde  aliquid  de  partibus  pone 
iacentibus  coniicere  liceat»  Attamen  notatu  dig- 
num videtur,  iridis  superficiem  anteriorem  in  iu- 
nioribus  non  semper  planam  sed  plerumque  con- 
vexam esse,  quod  tquidem  turgore  totius  oculi 
maiore  efficitur.  — Iridis  texturam,  quatenus  ex 
adverso  intelligi  potest,  medicus  respiciat  ita,  ut 
videat,  utrum  iris  reticuli  speciem  referat,  cui 

lympha  concreta  intertexta  nonnunquam  est,  utrum 
densa,  laevis,  aequabilis  conspiciatur*  Annulorum, 
quorum  praecipue  ratio  habenda,  minor  striis  con- 
vergentibus distinctus  et  angustior  vulgo  esse  so- 
let maiore,  qui  reticulosus  apparet*  — Deinde 
iridis  fines,  qnibuscum  aliis  partibus  adhaeret, 
bene  observentur,  num  forcan  margo  externus  so- 
lutus sit,  atque  ita  pupilla  praeternaturalis  exstet, 
an  ubique  humore  aqueo  circumfusa,  aut  cum 
cornea  vel  penitus  vel  ex  parte  modo  concreta, 
aut  denique  cum  lentis  capsula  coalita  sit,  vel 
sanguine  coagulato  vel  materie  fibrosa  interpositis* 
Synechiam  posteriorem  adesse  facile  colligere  pos- 
sumus, cum  iriclem  immobilem  atque  varii  colo- 
ris punctulis  quasi  adspersaxn  videmus*  Saepissime 
annulus  minor  in  posteriore  synechia  multum 
a sano  colore  discrepat,  atque  iris  ad  varium  lu- 
cis iufluxum  inaequaliter  contrahitur  atque  expan- 
ditur, ita  ut  pupilla  angulos  exhibeat.  Haec  vero 
omnia  multo  luculentius  in  oculos  cadunt  Bella- 
donnae  aut  Hyoscyami  infuso  in  oculum  instillato 
(ad  modum  supra  dictum),  quo  fit,  ut  irregularis 
pupillae  forma  melius  atque  diutius  in  conspectum 
veniat,  atque  omnia,  quae  pone  iridem  iacent, 
lymphae  inprimis  filamenta  ad  capsulam  usque 
pertingentia,  accuratius  clarescant.  Annulum 
maiorem  capsulae  lentis  adhaerere,  aut  pone 
lympha  obductum  esse,  multo  difficilius  eruitur; 


suspicari  iliaci  forsan  licet  e fixo  quodam  iridis 
eitu,  verbis  non  exprimendo,  diuturna  iridis  co- 
loris permutatione,  et  e fasciculis  limbosis  inter 
rete  iridis  fibrosum  quasi  protrusis.  Deinde  videa- 
mus, utrum  adsit  pupilla  an  nulla,  an  denique 
multiplex,  utrum  contracta  potius,  ut  in  summo 
myoseos  gradu,  aut  omnino  concreta  eit,  uti  post 
inflammatam,  laesam  atque  prolapsam  iridem  sae- 
pius occurrit;  utrum  medium  obtineat  locum,  an 
margini  propius  adacta  sit,  an  circularis,  longitu- 
dinalis, ovalis,  angularis  aut  margine  serrato  cinc- 
ta, quorsum  maxima  diametros  tendeat,  num  for- 
san iridis  cum  pone  iacentibus  partibus  inaequali- 
ter concretae  particulae  promineant,  atque  ita  iusta 
circularis  forma  perturbetur;  porro  utrum  margo 
pupillae,  aut  vasis  ultra  annulum  minorem  pro- 
currentibus, aut  lympha  ibi  adhaerente  fimbrosus, 
an  parvulis  intumescentiis  obsitus,  atque  ideo 
minus  accurate  circumscriptus  et  succicus  quasi|sit. 

Pupilla  ipsa  utrum  sit  magna  an  solito  angus- 
tior et  coarctata , denique  an  quacunque  luce  in- 
trante eadem  magnitudine  permaneat  aut  valde  et 
diversimodo  permutetur,  permultum  interest*  — 
Perquiratur  porro,  quomodo  iris  moveatur,  altero 
oculo  clauso  et  obvelato , an  sub  luce  gradatim 
aucta  vel  diminuta  celeriter  vel  segniter  coarctetur 
aut  dilatetur;  an  totus  margo  aequabiliter  constrin- 
getur et  diducatur,  an  particulae  ambitus  immo- 


biles  permaneant,  an  iusto  minus  moveantur*  — 
Attendatur  denique,  num  fixa  atque  stabilis  iris 
permaneat,  ex  quo  tamen  non  illico  iridis  paraly- 
sin suspicari  licet,  quippe  quia  alias  etiam  iris 
magis  turget  aut  flaccescit,  atque  rete  eius  aut 
laxius  aut  arctius  textum  apparet*  Praeterea  iam 
per  |se  patet,  hoc  in  casu  omnia  illa  obstacula 
enixe  perscrutanda  esse,  quae  pupillam  a contrac- 
tione aut  dilatatione  prohibeant* 

5-  18. 

Perlustratis  igitur,  quae  ante  pupillam  posita 
sunt,  ad  illa  pertingimus,  quae  pone  iacent.  Ubi 
pupilla  obcoecata  a nigro  colore  discrepat,  per- 
quirendum est,  utrum  cornea  propius,  an  ab  ea 
remotius,  in  lentis  capsula,  et  quidem  in  eius 
parte  anteriori  aut  posteriori  opaci  quidquam  ap- 
pareat, utrum  liquor  Morgagni,  et  corpus  vitreum 
iusta  erasi  et  pelluciditate  gaudeant,  an  in  retina 
vitium  lateat.  Deinde  videndum  est,  quomodo 
color  pupillae  variet,  an  sit  albidus,  nebulosus, 
griseus,  margaritaceus , subviridis,  rubescens,  aut 
bruneus*  Ubi  obscurationes  deteguntur,  adverten- 
dum eat,  num  margine  umbroso  cingantur  etc. 
in  quibus,  quae  pathologia  cataractae,  glaucomatis 
et  amauroseos  commonstrant,  curatiorem  notitiam 
exhibebunt.  — 

In  illis  demum  visus  depravationibus,  quae 
ab  aegroto  tantummodo  percipiuntur,  observandum 
est,  quomodo  aegrotus  videat,  an  iusto  acumine 
utatur,  an  scotomata,  spectra  etc.  obvolitent,  pho- 
topsiae  aut  dolores  aegrotum  angant.  Altero  oculo 
clauso  aut  obvelato  ex  aegroto  quaerendum  est,' 
num  quid  videat,  et  quae  cernit  bene  limitata 
(acutis  marginibus)  aut  nebulis  quasi  circumfusa, 
aut  rete  obducta  sint;  num  iusto  distent,  et  eo- 
rum ordo,  positus,  et  forma  naturae  conveniant, 
maiora  minorave,  quam  revera  sunt,  cernantur, 
num  partes  tantummodo  singulae  e:  g;  dimidia 
pars,  aut  angulorum  aliqui  conspiciantur,  num 
duplicia  omnia,  aut  multiplicia,  aut  inversa  sibi 
videantur;  an  denique  confluant  et  confundantur.  — 
Quaerendum  est,  an  aegrotus  propiora  an  remo- 
tiora melius  discernat,  an  per  longius  aut  brevius 
temporis  spatium  distincte  videat,  et  quaenam  sit 
diei  temporum,  tempestatum,  et  lucis  variae  ad 
visum  ratio,  num  mane,  diu  aut  vespere,  coelo 
sereno  aut  nebuloso,  sub  luce  minus  magisve 
clara  melius,  quae  obiiciuntur,  discernat*  Atten- 
datur denique,  quomodo  aegrotus  colores  diiudi- 
cet,  an  flammulae  splendentes,  rotae,  fulmina, 
scotomata  reticulata,  muscae  volantes  aliaque  ae- 
groto mentiantur,  et  liaecce  phantasmata  oculo 


moto  dispareant,  an  perpetuo  ei  obversentur.  Oc- 
currunt etiam  singulares  quaedam  oculi  constitu- 
tiones, quae  hominem,  oculo  caeteroquin  sano, 
aliter  omnia  et  perversa  cpnspicere  faciunt,  aut 
colores  recte  distinguere  non  sinunt.  — Sin  aegro- 
tus nihil  certo  distinguere  valet,  interrogandus 
est,  ex  quo  tempore  laboret,  utrum  sensim  sin- 
simque  oculorum  aciem  perdiderit;  utrum  lucem 
adhuc  sentiat,  et  rerum  octilo  admotarum  prae- 
eentiam  et  absentiam  percipiat.  — Dolorem  res- 
picienter  inquiramus,  necesse  est,  qualis  sit,  lan- 
cinans an  terebrans,  premens,  pungens,  urens  etc. 
quo  loco  maxime  percipiatur,  in  bulbi  fundo,  an 
in  regione  orbitae,  palpebrarum;  utrum  continuo 
persistat,  an  sese  remittat,  et  quaenam  remedia  eum 
demulceant;  quo  diei  tempore  crescat,  num  ma- 
tutino, an  vespertino,  an  nocturno  et  quibusnam 
rebus  augeatur,  luce  forsan  intensiore,  vento,  fri- 
gore, calore  e*  s*  p» 

20. 

Symptomatis  igitur  omnibus,  quae  a medico 
percipi  possunt,  accurate  collectis,  ad  indagatio- 
nem causarum  accedendum  est+  Quae  cum  dis- 
positionem totius  corporis,  constitutionem,  aliaque 
multa  amplectantur,  quae  ad  oculum  revera  non 
spectant,  ideoque  hic  loci  non  sunt,  meo  cum  iure 
crediderim,  totam  hancce  rem  ad  semioticem  et 

pathologiam  universam  oblegare  posse;  siquidem 
medicus  ophthalmologus  in  unaquaque  medicinae 
parte  versatus  esse  debet,  si  artem  suam  divinam 
exercere  studet  in  horrynum  salutem. 

gula pharinacopoei  munera  transegeram,  Anno 
MDCCCXX.  Berolinum  profectus  sum,  ubi  111 
Goeschen  Rectore  Magnifico,  111*  Graefe  Decano 

in  civium  academicorum  numerum  receptus  hunc 
studiorum  ordinem  secutus  sum:  — 111  Hegel  da 
logice  et  mathaphysice;  111.  Liclitenstein  de  zoolo- 
gia,  111»  Ermann  de  physice  generali  et  de  mag- 
netismo,  electricitate  et  galvanismo;  111  Line  de 
historia  naturali,  botanice,  historia  naturali  cryp- 
tophytorum  et  chemia  medica  audivi.  Anatomiam 
universam,  comparatam  et  physiologiam  docuit 
111*  Rudolphi,  Osteologiam,  Splanchnologiam  ac 
syndesmologiam  111,  Knape  quibus  ducibus  et  in 
arte  cadaverum  vite  dissecandorum  me  exercui* 
Physiologiam  generalem  111*  Horkel;  pathologiam 
generalem  et  semioticen  111*  Kufeland;  patholo- 
giam et  therapiam  specialem  et  doctrinam  de 
morbis  syphiliticis  111  Horn,  nervorum  morbos  et 
Hippocratis  aphorismos  111  Berends;  chirurgiam  et 
operationum  cursum  111*  Graefe  mihi  tradiderunt. 
Clar.  Kluge  de  ossibus  fractis  et  luxatis  nec  non 
de  arte  obstetricia  tam  theoretica,  quam  practica, 
111*  de  Siebold  de  arte  obstetricia;  Clar.  Jiingken 
de  oculorum  morbis  et  operationibus  in  eo  insti- 
tuendis me  erudiverunt*  — 

Ut  in  rebus  practicis  exercerer,  pariteeps  fui 
institutorum  medicorum  et  chirurgicorum,  quae 
florent  sub  auspiciis  Illustrium  Virorum  et  Cele- 
berrimorum, Berends,  Graefe,  Hufeland,  Neu- 
mann  et  Rust* 


THESES  DEFENDENDAE. 


I. 

Sphacelua  fixus  amputationem  indicat. 

II. 

Scirrhus  ab  induratione  discerni  nequit. 

III. 

Morbus  syphiliticus  congenitus  omnino  ne. 
gandus. 

IV. 


Litbontriptica  nego* 


